En un orichen, as partidas rurals no formaban una entidat de población, encara que podese haber-ie edificacions aisladas de qualque tipo. Modernament, manimenos, o doble fenomeno d'a extensión d'as ciudatz y o establimiento de nuevas residencias en zonas rurals u semirurals en a periferia d'as prencipals villas y ciudatz, asinas como a necesidat d'organización administrativa y vecinal d'istas, ha feito que bellas partidas haigan desembolicau entidatz de población equiparables, en bell termin, a os antigos rabals (sería iste o equivalent más exacto), vicos y barrios.